b'\n_START_ARTICLE_\nBitka pri Chojnicah\n_START_SECTION_\nPotek\n_START_PARAGRAPH_\nNa prvi dan druge svetovne vojne je nem\xc5\xa1ka 20. motorizirana divizija prodrla do \xc5\xbeelezni\xc5\xa1ke proge Chojnice-Naklo, kjer je naletela na hud poljski odpor. Polkovnik Mastalerz, poveljnik poljskega 18. ulanskega polka, se je odlo\xc4\x8dil napasti nem\xc5\xa1ko predhodnico in tako omogo\xc4\x8diti nemoten poljski umik._NEWLINE_Okoli 17:00 se je tako pri\xc4\x8del prvi konjeni\xc5\xa1ki napad druge svetovne vojne. Kljub nem\xc5\xa1kemu odporu ulanci hitro jahajo skozi odprto polje in posledi\xc4\x8dno povzro\xc4\x8dijo umik nem\xc5\xa1ke pehote. Toda v tem trenutku so na nem\xc5\xa1ke polo\xc5\xbeaje prispele nem\xc5\xa1ke tankovske enote, ki so odlo\xc4\x8dile bitko. Ker so se ulanci tako zna\xc5\xa1li pred premo\xc4\x8dnim sovra\xc5\xbenikom na odprtem polju, so se poljski ulanci odlo\xc4\x8dili za nadaljevanje napada, da bi \xc4\x8dim hitreje pre\xc4\x8dkali polje in pobegnili mimo nem\xc5\xa1kih polo\xc5\xbeajev. V napadu je tako padla polovica ulanskega polka._NEWLINE_Posledi\xc4\x8dno se je zaradi te in nekaterih podobnih bitk razvil mit, da so poljski konjeniki napadali nem\xc5\xa1ke tanke med poljsko kampanjo.'